

Република Србија

ОШ ***Први мај*** Влајковци

**ПРОГРАМ ВАННАСТАВНИХ АКТИВНОСТИ**

**У МЛАЂИМ РАЗРЕДИМА**

Ради јачања образовно-васпитне делатности школе, подстицања индивидуалних склоности и интересовања, садржајног и целисходног коришћења слободног времена, као и ради богаћења друштвеног живота и разоноде ученика, развијања и неговања другарства и пријатељства, школа реализује ваннаставне активности ученика у области науке, технике, културе, уметности, медија и спорта.

Ваннаставне активности имају за циљ да ученицима омогуће максимално потврђивање личности на образовном, креативном, друштвеном и личном плану.

Задаци слободних активности су на проширивању, продубљивању и стицању нових знања, умења и вештина, односно повезивању теорије и праксе, затим, задовољавању специфичних интересовања  ученика, а тиме и њиховој професионалној оријентацији, као и формирању радних навика у циљу активног коришћења слободног времена за културни и друштвени живот.

**САДРЖАЈИ:**

У складу са ресурсима, школa за ученике млађих разреда у оквиру ваннаставних активности организују секције (ликовна, музичка, драмска, рецитаторска, литерарна, спортска).

**ЛИКОВНА СЕКЦИЈА**

**ЦИЉЕВИ И ЗАДАЦИ:**

**-** развијање способности ученика за опажање облика, величина, боја, светла и положаја облика у природи;

- оспособљавање ученика за коришћење техника и средстава ликовно-визуелног изражавања;

- развијање способности за препознавање традиционалне, модерне и савремене уметности;

- развијање радних навика и подстицање одговорног односа према обавезама;

- социјализација кроз рад и дружење;

- формирање морално-вољних квалитета личности.

**МУЗИЧКА СЕКЦИЈА**

**ЦИЉЕВИ И ЗАДАЦИ:**

**-** развијањемузичких способности и жеље за музицирањем/певањем и учешћем на школским приредбама;

- подстицање креативних способности ученика и смисла за колективно музицирање;

- развијање навика слушања музике, подстицање доживљавања и оспособљавање за разумевање музичких порука;

- подстицање стваралачког ангажовања у свим музичким активностима (извођење, слушање, истраживање);

- развијање критичког мишљења.

**ДРАМСКА СЕКЦИЈА**

**ЦИЉЕВИ И ЗАДАЦИ:**

- богаћење и развијање маште и креативног начина мишљења;

- развијање способности за концентрацију и способности за јавне наступе;

- стицање способности лепог, течног и креативног импровизованог изражавања;

- развој опажања, размишљања и слободног изражавања

- подстицање интересовања за истраживање.

**РЕЦИТАТОРСКА СЕКЦИЈА**

**ЦИЉЕВИ И ЗАДАЦИ:**

- подстицање интересовања за рецитовањем, учењем рецитала и игроказа;

- развијање ученичке маште, креативности и оригиналности;

- оспособљавање за лепо и изражајно рецитовање;

- развијање љубави према књизи, а самим тим и проширивањем знања о књижевном стваралаштву;

- упознавање са дикцијом, акцентом, интонацијом, темпом;

- откривањем лепоте поезије

- подстицање на читање и истраживачки рад.

**ЛИТЕРАРНА СЕКЦИЈА**

**ЦИЉЕВИ И ЗАДАЦИ:**

- подстицање на креативан и стваралачки рад;

- развијање интересовања за интелектуално размишљање, посматрање и истраживање;

- подстицање на креативно размишљање и креативно писање;.

- подстицање читалачке радозналости, одгонетање животних питања и истина, гајењу љубави према књигама и лепом казивању.

**СПОРТСКА СЕКЦИЈА**

**ЦИЉЕВИ И ЗАДАЦИ:**

- обављање спортских активности;

- промовисање спорта;

- унапређење развоја ученичких психолошких способности и спортских знања;

- подстицање на повећано занимање за бављење спортом;

- учествовање на школским и општинским такмичењима уз остваривање што бољих резултата;

Ваннаставне активности су мост између школске и ваншколске средине, и то у њеним најбољим и највреднијим аспектима. На нивоу појединачних ученика се добит од ових активности бележи у многим важним доменима личног и образовног развоја и напредовања, а посебно у јачању самопоуздања, иницијативности и лидерских вештина.

Истраживања показују да ученици који учествују у овим активностима временом поправљају и свој школски успех. То није ни мало изненађујуће, јер повезаност коју кроз ове активности успоставља са својом школом, код ученика ствара осећање да су препознати и прихваћени, те школу доживљавају као место где истински припадају.

Ваннаставне активности мотивишу ученике и подстицајно утичу на њихов развој из области науке, технике, културе, уметности, спорта.

Ученици наше школе учествују у разним акцијама, манифестацијама, школским пројектима, како домаћим, тако и међународним. Ђаци из подручних школа често су гости матичне школе, док ученици из матичне радо посећују подручна одељења у Брзећу и Грашевцима.

У оквиру *Дечје недеље*, ученици посећују и обилазе културне, туристичке, спортске и друге објекте и институције.

Посете позоришним представама, дружења са песницима, такође су део ваннаставних активности ученика млађих разреда.

Шетње, излети и одлазак на скијање, активности су којима се ученици највише радују.

За успешнији рад ваннаставних активности неопходно је континуирана и осмишљена, сарадња између  школе, ђачких родитеља, друштвене средине, средстава јавног информисања и других организација и институција. Овоме треба додати ресурсе и расположива финансиска средства.

Посебан допринос за остваривање програма ваннаставних активности је објављивање ученичких радова којима се афирмише делатност сваког појединачног рада ученика, одељења и Школе у целини.

**СЕНКА Вукајловић, проф. разредне наставе**